работодателя, се изключват.
 4) Променлива 220101: „Брой наети и самостоятелно заети лица“
 Определението е същото, както за променлива 120101 в точка Б1.
 5) Променлива 220102: „Брой наети лица“
 Броят на наетите лица представлява средният брой лица, които към даден момент през референтния период са били наети лица на статистическата единица.
 Обяснителна бележка
 Въпреки че трудовото правоотношение, което определя страните по него (наето лице и работодател), е определено в специално законодателство или договор, терминът „наето лице“ обикновено означава лице, наето от статистическата единица, за да предоставя редовно услуги в замяна на възнаграждение (доходи), при положение че предоставяните услуги не са част от самостоятелна стопанска дейност. За по-голяма яснота чираците, ако са наети при такива условия, се считат за наети лица.
 Средният брой следва да се изчисли като средноаритметичния брой на наетите лица през най-кратките периоди с еднаква продължителност, вместващи се в референтния период, за които е практически възможно извършването на редовни наблюдения (напр. дневно, седмично, месечно, на тримесечие и т.н.)
 6) Променлива 220103: „Брой наети лица в еквиваленти на пълно работно време“
 Броят на наетите лица, преобразуван в еквиваленти на пълно работно време (ЕПРВ).
 Броят на лицата, които работят по-малко от стандартното работно време на лице, работещо целогодишно на пълно работно време, следва да бъде преобразуван в еквиваленти на пълно работно време спрямо работното време на наето от статистическата единица лице, работещо целогодишно на пълно работно време. Това е общият брой отработени часове, разделен на средния годишен брой на отработените часове на лицата на длъжности на пълно работно време в рамките на съответната икономическа територия. Тъй като продължителността на работния ден на пълно работно време се променя и е различна за отделните отрасли, трябва да се използват методи, установяващи средното съотношение и средния брой часове, отработени при непълно работно време във всяка група длъжности. Първо трябва да бъде изчислена една нормална работна седмица при пълно работно време във всяка група длъжности. Ако е възможно, групите длъжности в рамките на даден отрасъл може да бъдат определени според пола на лицата и (или) вида на извършваната от тях дейност. Подходящият критерий за определяне на тези стойности за длъжностите може да бъде броят работни часове по силата на договора на съответното наето лице. Еквивалентът на заетост на пълно работно време се изчислява отделно във всяка група длъжности, след което стойностите се събират.
 В тази категория са включени лицата, които работят по-малко от стандартния работен ден, от стандартния брой работни дни в седмицата или от стандартния брой седмици/месеци в годината. Преобразуването следва да се извърши на базата на броя отработени часове, дни, седмици или месеци.
 7) Променлива 220104: „Брой наети лица и самостоятелно заети лица в предприятия с поне едно наето лице“
 Определението за „Брой наети и самостоятелно заети лица“ е същото, както за променлива 120101 в точка Б1, а определението за „Брой предприятия с поне едно наето лице“ е същото както за променлива 210102 в точка A4.
 8) Променлива 220105: „Брой наети лица в предприятия с поне едно наето лице“
 Определението за „Брой наети лица“ е същото, както за променлива 220102 в точка Б5,